  Виталий Пронин Анайлэн калыккуспо нуналэзлы сӥзьыса, республикаямы радъямын ӟеч мылкыдын юрттэт сётонъя «Усьтэм сюлэм» ужрад. Таин валче 28-тӥ ноябре Операя но балетъя театрын ортчоз концерт. Отчы пыриськозы Удмуртиысь тужгес устоосыз артистъёс но нылпи коллективъёс.Пӧсь интыосын ожъёсы пыриськылэм ветеранъёс, бырем ожгарчиослэн анайёссы, кузпалъёссы но  нылпиоссы сяна, концертэз адӟыны быгатозы вань мылкыд карисьёс. Концертын поттэм коньдон мыноз секыт югдуре шедем ожгарчиослы, соослэн семьяоссылы, нылпиослы, инвалидъёслы.«Усьтэм сюлэм» ужрад улсын ик Дэри ёросысь Первомайский посёлокысь школаын дышетскисьёс пӧлын спорт туризмъя ӵошатскон, пинал артистъёсын но ожъёсы пыриськем ветеранъёсын пумиськонъёс ортчизы.ӟеч мылкыдын юрттэт сётон ужрадэз радъязы республикаысьтымы Интернационалистъёслэн но запасысь воинъёслэн ассоциацизы но Закавказьеын но Таджикистанын ожмаськемъёслэн огазеяськонзы Югдурез утёнъя, Культурая, иворъёсъя но печатья, Егитъёсын ужанъя министерствоослэн, Ижевск город администрацилэн но общественной огазеяськонъёслэн юрттэмзыя.Лия Малых. Теги: Операянобалетъятеатр  